
	Ψυχαγωγία / Σειρά 
	WEBTV ERTflix 



23:00  |   Όνειρο Ήταν - ΕΡΤ Αρχείο   

Έτος παραγωγής: 2003
Διάρκεια: 45' 
Το σενάριο πραγματεύεται την ανοδική κοινωνική και επαγγελματική πορεία ενός νεαρού, ο οποίος - κερδίζοντας χρήμα και δόξα - απομακρύνεται σιγά-σιγά από την οικογένεια και τους φίλους του, χάνοντας την ανθρωπιά του και την ουσιαστική επαφή με τους ανθρώπους...


Κεντρικός ήρωας της σειράς είναι ο Μιχάλης, ένας εικοσάχρονος νέος, μοναχογιός μιας πενταμελούς οικογένειας. Μένει σε μια υποβαθμισμένη περιοχή του Πειραιά με τη μητέρα του, Ζωή, τον πατέρα του, Φώτη και τη μικρή του αδελφή, Αγγελική (η μεγάλη του αδελφή, Ρούλα, είναι παντρεμένη). Ο Μιχάλης, το πρωί εργάζεται και το βράδυ πηγαίνει σε νυχτερινό σχολείο. Είναι πανέξυπνος, φιλόδοξος και κοινωνικός. Τον ελάχιστο ελεύθερο χρόνο του τον μοιράζεται με την τριανταπεντάχρονη παντρεμένη φιλενάδα του, Δάφνη, και την Αλεξάνδρα, το νεανικό του έρωτα. 
Κάθε επεισόδιο είναι κι ένα σκαλί προς την επαγγελματική και κοινωνική του καταξίωση. Το «σκηνικό» της ζωής του αλλάζει κι ο ίδιος, από τη μιζέρια, σταδιακά βρίσκεται στην απόλυτη χλιδή. Μέσα από τη σειρά παρακολουθούμε τους έρωτες, τους γάμους και τα διαζύγιά του, μοιραζόμαστε τα όνειρα, τις αγωνίες και τα άγχη του, ενώ παράλληλα διαπιστώνουμε τη μετάλλαξη του χαρακτήρα του. Την αλλαγή συμπεριφοράς του προς την οικογένεια, τους φίλους και τους ανθρώπους του άμεσου περιβάλλοντός του.
Τα χρόνια περνούν κι οι επιτυχίες διαδέχονται η μία την άλλη. Το άγχος, οι ευθύνες και η ουσιαστική απομόνωσή του αυξάνονται, όμως η δίψα του για περισσότερο χρήμα και δόξα δεν καταλαγιάζει. Ο Μιχάλης ανεβάζει τον πήχυ όλο και πιο ψηλά.
Θα ξεπουλήσει άραγε τη συνείδησή του, θα χάσει τελείως την ανθρωπιά του ή κάποιο βέλος θα "βρει" την "Αχίλλειο πτέρνα" του και θα τον αναγκάσει να αναθεωρήσει τις προτεραιότητές του, αναζητώντας την αληθινή ευτυχία;¨

Αλέξης Γεωργούλης:

Υποδύεται τον Μιχάλη, την πορεία του οποίου θα παρακολουθήσουμε μέσα από τη σειρά. Όπως αποκαλύπτει δε, μπορεί να είναι τέλειος: "Υπάρχει όμως κάτι στην αρχή της ιστορίας, που ίσως να είναι και το "μελανό σημείο" στην μετέπειτα πορεία του". Όσο για το σενάριο τονίζει ότι είναι ενδιαφέρον όχι μόνο για τους τηλεθεατές, αλλά και για τους ηθοποιούς, αφού: "Έχει πολλές αλλαγές ηλικιακά, άρα και υποκριτικά. Κι αυτό είναι σημαντικό για τον ηθοποιό. Είναι πρόκληση να καλύψεις υποκριτικά όλα αυτά τα χρόνια". Και φυσικά δεν μπήκε καθόλου στο δίλημμα αν πρέπει ή όχι να αποδεχτεί την πρόταση που του έγινε: "Τόσο το όνομα της Μιρέλλας Παπαοικονόμου, όσο και του Λάμπη Ζαρουτιάδη αποτελούν εγγύηση".

Eπεισόδιο: 6 
Έναν χρόνο μετά. Ο Σταύρος, μην αντέχοντας τα τσιλιμπουρδίσματα της Αγγελικής, της ζητά να χωρίσουν. Η Αγγελική, απαρηγόρητη, συναντά έξω απ' το σπίτι του Σταύρου μια κοπέλα, που την υποψιάζεται για φιλενάδα του και τη βρίζει. 
Η Αλεξάνδρα έχει πάει στο Παρίσι για ψώνια με τη μητέρα της και επιστρέφοντας, ανακοινώνει στον Μιχάλη πως περιμένει παιδί. Όλη η οικογένεια είναι πανευτυχής με το γεγονός. 
Ο Φώτης και ο Βασίλης ενοχλούνται από τις μικροαπατεωνιές του Θωμά στη διαχείριση του μαγαζιού του Μιχάλη με τα ανταλλακτικά. Ο Φώτης είναι ιδιαίτερα προβληματισμένος με την επαγγελματική «πορεία» του γιου του, που έχει αρχίσει τις παρεκκλίσεις από τον «ίσιο» δρόμο. 
Η Μάρα μαθαίνει για την εγκυμοσύνη της Αλεξάνδρας και, έξω φρενών, εξαφανίζεται απ' τη ζωή του Μιχάλη.


Σενάριο: Μιρέλλα Παπαοικονόμου
Σκηνοθεσία: Λάμπης Ζαρουτιάδης 
Παίζουν: Αλέξης Γεωργούλης, Μηνάς Χατζησάββας, Φαίη Ξυλά, Γιάννης Μόρτζος, Μελίνα Βαμβακά, Λουκία Πιστιόλα, Αντώνης Λουδάρος, Αντιγόνη Αλικάκου, Κώστας Φαλελάκης, Αννέτα Κορτσαρίδου, Μαίρη Ακριβοπούλου, Πέτρος Λαγούτης, Χριστίνα Παπαμίχου, Χάρης Μαυρουδής, Δημήτρης Μαύρος, Σαράντος Γεωγλερής, Αναστασία Καϊτσα, Θεοδώρα Βουτσά, Ανδρέας Νάτσιος, Δώρα Χρυσικού
Διεύθυνση Φωτογραφίας: Γιάννης Δασκαλοθανάσης
Μοντάζ: Γιάννης Τσιτσόπουλος
Μουσική: Δημήτρης Παπαδημητρίου
Σκηνικά: Βαγγέλης Τάκος
Παραγωγή: Τάσος Παπανδρέου


	Ντοκιμαντέρ / Αφιέρωμα 
	WEBTV 



00:00  |   Μετρό Θεσσαλονίκης: Επόμενη Στάση, Καλαμαριά   (Αλλαγή Προγράμματος)

Έτος παραγωγής: 2026
Αφιέρωμα, παραγωγής ΕΡΤ3, 2026, διάρκειας 55 λεπτών. Η αντίστροφη μέτρηση για την επέκταση του Μετρό Θεσσαλονίκης προς την Καλαμαριά έχει ξεκινήσει. Λίγο πριν οι νέοι σταθμοί ανοίξουν τις πύλες τους, η ΕΡΤ3 παρουσιάζει μια ξεχωριστή ωριαία αφιερωματική εκπομπή για το έργο που φιλοδοξεί να αλλάξει τον τρόπο με τον οποίο μετακινείται, αναπτύσσεται και ζει η ανατολική Θεσσαλονίκη. Η δημοσιογράφος Χριστίνα Συμεωνίδου ακολουθεί τη διαδρομή της νέας γραμμής, επισκέπτεται τους σταθμούς της επέκτασης και συνομιλεί με τους ανθρώπους που σχεδίασαν, υλοποιούν και αλλά και με αυτούς που ανυπομονούν να ζήσουν τη νέα εποχή του Μετρό. Μέσα από αποκλειστικές εικόνες, εναέριες λήψεις και συνεντεύξεις, η εκπομπή αναδεικνύει το αποτύπωμα ενός έργου που μεταμορφώνει την πόλη και την καθημερινότητα των κατοίκων της.


Αρχισυνταξία: Μαρία Ζερβοχωρίτου 
Παρουσίαση: Χριστίνα Συμεωνίδου 
Σκηνοθεσία: Χρύσα Νίκου – Μαρία Οικονόμου 
Παραγωγή: Θοδωρής Τσέπος – Γιώργος Κάκαλης 
Μοντάζ: Γιάννης Γώγος - Ελένη Χρυσομάλλη 

	Ταινίες 
	WEBTV 



01:00  |   Πάρτι Γυναικών | Cosmos International Movies   
(Rough Night) 

Έτος παραγωγής: 2017
Διάρκεια: 97' 
Κωμωδία παραγωγής ΗΠΑ. Πέντε κολλητές φίλες από το κολέγιο ξανασυναντιούνται 10 χρόνια αργότερα για ένα ξέφρενο bachelorette πάρτι στο Μαϊάμι. Το τρελό ξεφάντωμά τους παίρνει μια ξεκαρδιστική σκοτεινή τροπή όταν σκοτώνουν κατά λάθος έναν άντρα στρίπερ. Μέσα στην τρέλα της προσπάθειας να το καλύψουν, τελικά έρχονται πιο κοντά, όταν αυτό έχει μεγαλύτερη σημασία.


Σκηνοθεσία: Λουτσία Ανιέλο 
Σενάριο: Λουτσία Ανιέλο, Πολ Γ. Ντάουνς 
Πρωταγωνιστούν: Σκάρλετ Γιόχανσον, Κέιτ ΜακΚίνον, Τζίλιαν Μπελ, Ιλάνα Γκλέιζερ, Ζόι Κράβιτς, Ντέμι Μουρ 

